钦定古今图书集成/方舆汇编/职方典/第1445卷 > 《议邕管边事》张栻
## 钦定古今图书集成/方舆汇编/职方典/第1445卷 > 《议邕管边事》张栻

张栻知静江府，奏：“议边之郡九，而邕管为最重。邕所
管幅员数千里，而左右两江为最重。自邕之西北有
牂牁、罗甸，自杞而南有安南诸国，皆其所当备者。然
邕之戍兵不满千人，所恃以为篱落；惟左右两江谿
峒共八十馀处，民兵不满十万，首领世袭，人自为战，
如古诸侯民兵之制。其去邕管，近者三百里，远者仅”
千里，所恃以维持抚治之者，惟“提举盗贼都巡检四
人，各以戍兵百馀为谿峒纲领，其责任可谓不轻矣。
可不遴选其人，谨护其土，以为远方久远之计哉！”